Държавен вестник, бр. 101, 2010 г., стр. 99

БРОЙ  101	
Д Ъ Р Ж А В Е Н  В Е С Т Н И К 	
СТР.  99  
2. периодично обучение и оценяване в съ­
ответствие с хармонизираната система на ЕС.
Раздел ХІІІ
База данни за проверките
Чл. 28. (1) Операторът на системата за управ­
ление на трафика и информационно обслужване 
на корабоплаването поддържа общата за ЕС и 
ПМР ДПК информационна система SafeSeaNet, 
като в срок един час след заставане и снемане 
въвежда съответно в системата действителното 
време на пристигане и действителното време 
на заминаване на всеки кораб.
(2) Въвеждането на информацията по ал. 1 
освобождава ИА „МА“ от задължението за 
предоставяне на данни съгласно приложение 
№ 12, т. 1.2, 2.1 и 2.2.
(3) Инспекторът по ДПК веднага след из­
готвяне на доклада от проверката на кораб 
го прехвърля в базата данни за проверките. 
Координаторът по ДПК в дирекция „МА – Вар­
на“, съответно в дирекция „МА – Бургас“, 
потвърждава доклада в рамките на 72 часа от 
прехвърлянето му в тази база данни.
(4) Инспекторът по ДПК при прилагане на 
процедурите за проверки, използва информаци­
ята, регистрирана в базата данни за проверките.
Раздел ХІV
Обжалване и възстановяване на разходите и 
санкции
Чл. 29. Заповедта за задържане на кораба 
или за преустановяване на операцията подлежи 
на обжалване по реда на Административно­
процесуалния кодекс.
Чл. 30. (1) В случай че посочените в чл. 14 
и 17 проверки потвърдят или разкрият не­
изправности по отношение изискванията на 
международен договор, по който Република 
България е страна, които дават основание за 
задържането на даден кораб, всички разходи, 
свързани с проверките, се покриват от кора­
бопритежателя или от неговия представител 
в България. 
(2) Всички разходи, свързани с проверките, 
извършени от ИА „МА“ съгласно чл. 21 и чл. 24, 
ал. 5, са за сметка на корабопритежателя. 
(3) В случай на задържане на кораб всички 
разходи, свързани със задържането в приста­
нището, са за сметка на корабопритежателя. 
(4) Задържането се отменя едва след пълното 
изплащане или предоставянето на достатъчна 
гаранция за възстановяването на разходите. 
Раздел ХV
Предоставяне на данни и обмен на информация
Чл. 31. (1) Изпълнителна агенция „Морска 
администрация“ ежегодно, най-късно до 1 април, 
предоставя на Европейската комисия инфор­
мацията, посочена в приложение № 12, т. 1, за 
изтеклата година при спазване на установените 
в приложението срокове.
(2) Изпълнителна агенция „Морска админис­
трация“ ежегодно предоставя на Европейската 
комисия информацията, посочена в приложение 
№ 12, т. 2, за изтеклата година при спазване на 
установените в приложението срокове.
Допълнителни разпоредби
§ 1. По смисъла на тази наредба:
1. „Адекватни мерки“ са навременни, уместни 
и достатъчни мерки, предприети с цел съответ­
ствие с изискванията за безопасност.
2. „База данни за проверките“ е информа­
ционната система, която допринася за въвеж­
дането на системата за държавен пристанищен 
контрол в Общността и се отнася до данните, 
свързани с проверки, извършени в Общността 
и в региона на Парижкия меморандум.
3. „Взаимодействие кораб/пристанище“ са 
взаимодействията, възникващи, когато даден 
кораб е пряко и непосредствено засегнат от 
действия, включващи придвижването на хора 
или товари или предоставянето на пристанищни 
услуги към или от кораба.
4. „Действително време на пристигане“ е 
точният час на получаване на „свободна прак­
тика“ от кораба, но не по-рано от приключ­
ване на маневрата по заставане на котва или 
швартоване, когато ще застава на кей или буй.
5. „Действително време на заминаване“ е 
точният час на закриване на свободна практика.
6. „Жалба“ е всяка информация или доклад, 
подадени от всяко лице или организация, които 
имат законен интерес във връзка с безопасност­
та на кораба, включително безопасността или 
рисковете за здравето на екипажа на кораба, 
условията на живот и работа на борда и пре­
дотвратяването на замърсяването.
7. „Задълбочена проверка“ е проверка, чрез 
която корабът, неговото оборудване и екипаж 
биват подложени цялостно или частично, според 
случая, на задълбочен преглед при условията, 
посочени в чл. 16, ал. 1, който обхваща кон­
струкцията на кораба, оборудването, екипажа, 
условията на живот и работа и спазването на 
оперативните процедури на борда на кораба.
8. „Задължително свидетелство“ е свидетел­
ство, издадено от държава на знамето или от 
нейно име в съответствие с конвенции.
9. „Задържане“ е писмена забрана за кораб 
да отплава в открито море поради констатира­
ни неизправности, които поотделно или взети 
заедно правят кораба немореходен.
10. „Заповед за отказ на достъп“ е решение, 
издадено на капитана на кораб, на компанията 
и на държавата на знамето, с което същите 
се уведомяват, че на кораба ще бъде отказан 
достъп до всички пристанища и места за зас­
таване на котва на ЕС.
11. „Инспектор“ е служител в ИА „МА“ или 
друго лице, което е надлежно оправомощено 
от ИА „МА“ да извършва проверки по реда на 
държавния пристанищен контрол и е отговорен 
пред ИА „МА“.